cyanic-selkie/wikianc huggingface dataset:
Kwame Brown
Kwame Brown (født 10. mars 1982, Charleston i Sør-Carolina) er en amerikansk profesjonell basketballspiller. I 2001 ble han valgt først i NBA-utvalget. Han har tidligere spilt for Los Angeles Lakers og Washington Wizards. Han er 2,11 meter høy og veier 123 kilo.
Dinslaken
Dinslaken er en industriby i Tyskland i delstaten Nordrhein-Westfalen med rundt 70 000 innbyggere. Byen ligger ved elven Emscher i kreisen Wesel helt nordvest i Ruhrområdet, med grense mot Duisburg, Walsum, Oberhausen og Wesel i nordvest.
Byen er kanskje mest kjent for travløpsbanen (Trabrennbahn Dinslaken på tysk). Dette er den største travbanen i hele Europa. Ofte holdes det utstillinger der, f.eks. det største Porsche-treffet i hele verden.
Dinslaken er inndelt i 10 distrikter. I parentesene står det hvor mange innbyggere hvert distrikt har.
Jærstol
En forstørret jærstol – «verdas største» – blei satt opp på Sande i Hjelmeland i 1999.
Slåke avviklet produksjonen i 2018, og Møbelfabrikken Aksel L Hansson ble da landets eneste gjenværende produsent av originale jærstoler. Fabrikken eies i dag av Aksels sønn, skipsreder Herbjørn Hansson.
William Caxton
William Caxton (født ca. 1415–1422, død ca. mars 1492) var en engelsk handelsmann, diplomat, forfatter og trykker. Han var den første engelskmannen som livnærte seg som trykker, og den første som introduserte en trykkpresse i England. Han var også den første engelske bokselger; hans samtidige kolleger i London var nederlendere, tyskere og franskmenn.
Biografi
Det er usikkert når han ble født, men forskjellige kilder snever det inn til tidsrommet 1415–1422. Han ble født i Kent, og ble seksten år gammel lærling hos en tekstilhandler i London.
Caxton trykte for det meste ridderromanser, klassiske verker og historier over England og Roma. Disse bøkene var populære i de øvre klassene, som var de eneste som jevnt over hadde leseferdigheter og som hadde råd til å kjøpe bøker. Blant de viktigste verkene han trykket var Le Morte d'Arthur og Geoffrey Chaucers ''Canterbury-fortellingene.
Det er usikkert når han døde, men man kan ut fra nedtegnigner om hans begravelse i St Margarets kirke i Westminster slå fast med rimelig grad av sikkerhet at det var i 1492, og sannsynligvis i mars det året.
Han hadde i sin levetid enkelte motstandere. I middelklassen var det frykt for at dersom trykte bøker ble tilgjengelige for mange ville de fattige etterhvert få fatt i dem, og de kunne da «bli opplyst om sine omstendigheter». Man mente at dette kunne føre til uro i befolkningen og til og med opprør. Caxtons svar var at «hvis det er feil det jeg gjør, er det en fine og edel feil».
Innvirkning på språket
Omkring fire femtedeler av Caxtons produksjon var på engelsk, mange av dem hans egne oversettelser. Språket var i rask forandring på hans tid, og det er brukt mange forskjellige stiler og dialekter. Caxton var mer en tekniker enn en forfatter, og han opplevde ofte dilemmaer i forhold til standardisering. Han skrev om dette i minst en av sine bøker. Hans etterfølger Wynkyn de Worde opplevde lignende problemer.
Caxton regnes for å ha bidratt til å standardisere det engelske språket gjennom sin trykking, idet han harmoniserte rettskrivning fra forskjellige dialekter. Dette sies å ha ført til en utvidelse av ordforrådet, utvikling av en fastere syntaks og en økning av forskjellen mellom tale og skrift. Før denne prosessen startet ble engelsk i langt større grad skrevet slik det ble uttalt, ut fra den enkelte forfatters dialekt og preferanser. Prosessen ble styrket og videreført av Richard Pynson, som var mer sikker i stil og foretrakk Chancery Standard.
Alkoholpromille
Alkoholpromille betegner mengden av alkohol et menneske har i blodet, oppgitt i promille (‰). 1,0 promille betyr således at det finnes 1 gram alkohol i 1 kilo blod.
Et gjennomsnittlig menneske føler seg påvirket av alkohol når alkoholpromillen overskrider 0,5. Når den kommer over 0,8, vil en føle seg beruset, og når den kommer over 1,5 mister en både kritisk tenkning og handlingsevne. Ved alkoholpromille rundt 3 kan hjernens pustesenter slutte å fungere, og død kan inntreffe.
Slaget ved San (1915)
Slaget ved San fra 16. mai til 3. juni så den tysk-østerrikske offensiven som startet med slaget ved Gorlice-Tarnow, utvidet med østerriksk-ungarske tredje armé fra sør, brøt gjennom den russiske forsvarslinjen medregnet festningen Przemysl langs elven San.
Etter å ha oppnådd gjennombruddet ved Gorlice og Tarnow, begynte tyskerne og østerrikerne å rykke østover under kampene med de desorganiserte russiske styrkene. General Dimitrijev som ledet den russiske tredje armé, så seg tvunget til å trekke seg bak elven San med festningene Jaroslav og Przemysl ved 10. mai. Den østerriksk-ungarske øverstkommanderende Conrad von Hötzendorf ønsket å gjenerobre den symbolske viktige festningsbyen, og avdelte den tredje armé til Mackensens fremstøtet over San-elven. De første krysninger over elven startet den 16. mai ved Jaroslav, og det russiske forsvaret etter hvert ble pulveriserte i løpet av de neste uker. Stavka forlot Przemysl den 3. juni, og trakk sine styrkene østover mot Lemberg.
Greetings from New York City
Greetings from New York City er et musikkalbum med Robert Gordon, utgitt i 1991.
Likino-Duljovo
Likino-Duljovo (russisk: Ликино́-Дулёво) er en by i Moskva oblast i Russland. Den ligger 98 km nordøst for Moskva. Innbyggertall: 31 440 (folketelling 2002), 34 203 (folketelling 1989).
Den bymessige bosetningen Likino-Duljovo ble grunnlagt i 1930 gjennom en sammenslåing av bosetningene Likino og Duljovo. Bystatus ble innvilget i 1937.
Et av byens produkter, bybussen LiAZ, var alment kjent over hele den tidligere Sovjetunionen.
Laksåga (Fauske)
Laksåga er en elv i Fauske kommune, Nordland, og del av Sulitjelmavassdraget. Elva har sin opprinnelse fra Blåmannsisen, renner gjennom Norddalen mot vest og munner ut i Øvervatnet. Langs den nedre del av vassdraget ligger den fraflyttede bygda Lakså. I elva fiskes det årlig en del laks og sjøørret.
Det er i 2013 søkt konsesjon for utbygging av Laksåga kraftverk. Nedrevatnet planlegges regulert mellom kote 171 og kote 172. Vannet ledes fra Nedrevatnet fram til kraftstasjonens utløp i Laksåga på kote 35. Lengden på berørt elvestrekning i Laksåga mellom Nedrevatnet og kraftstasjonen er 2400 m, mens lengde på berørt elvestrekning i Stortverråga er 1200 m ned til samløpet med Laksåga nedenfor kraftstasjonen. Installert effekt vil bli på 4,9 MW, som etter planene vil gi en årsproduksjon på 24,7 GWh. Det er planlagt å slippe en helårlig minstevannføring på 300 l/s i Laksåga og 100 l/s i Stortverråga. Ca. 40 % av Laksågas nedbørfelt er overført til utnyttelse i Siso kraftverk. .
Marian Kuszewski
Marian Zygmunt «Marek» Kuszewskii (født 31. oktober 1933 i Kielce, død 5. mars 2012) var en polsk fekter som deltok i de olympiske leker 1956 i Melbourne og 1960 i Roma. Kuszewski vant en olympisk sølvmedalje i fekting under Sommer-OL 1956 i Melbourne. Han var med på det polske laget som kom på andreplass i lagkonkurransen i sabel bak Ungarn. De andre på laget Jerzy Pawłowski, Zygmunt Pawlas, Wojciech Zabłocki, Ryszard Zub og Andrzej Piątkowski.
Han vant også en olympisk sølvmedalje i lagkonkurrane i sabel under OL-1960 i Roma.
AVCHD
AVCHD (Advanced Video Codec High Definition) er et HD-opptaksformat laget av Sony og Panasonic i 2006. Det bruker H.264 som underliggende videokodek og Dolby AC-3 som underliggende lydkodek.
Versjon 2.0 av formatet kom ut i 2011.
Beijing danseakademi
Beijing danseakademi (forenklet kinesisk: 北京舞蹈学院, tradisjonell kinesisk: 北京舞蹈學院, pinyin: Běijīng Wǔdǎo Xuéyuàn), også kjent som Beijing danseinstitutt, er den eneste institusjon for høyere utdannelse i dans i Folkerepublikken Kina.
Skolen ble grunnlagt 6. september 1954 og ligger i bydistriktet Haidian i Beijing. Den har nesten 500 lærere og stab og rundt 2000 studenter.
Araeotis
Araeotis er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En ganske liten, spinkel og skjør, brun trebukk. Hodet er bredere enn pronotum, med runde, utstående fasettøyne. Pronotum er betydelig lengre enn bredt, firkantet sett ovenfra, med en liten tann midt på hver sidekant. Dekkvingene er smale og jevnbrede, beina spinkle.
Utbredelse
Slekten er utbredt i det nordlige Brasil (Pará).
Golfstrømmen
Golfstrømmen er en varm havstrøm som, sammen med sin forlengelse Den nordatlantiske strømmen, fører vann fra Det karibiske hav mot nordøst tvers over Atlanterhavet. Strømmen når Europa ved Irland og sender en arm syd for England opp gjennom Den engelske kanal og videre inn i Nordsjøen. Hovedstrømmen passerer mellom Skottland og Island og følger deretter Norges kyst nordover. Etter Nordkapp bøyer en gren av strømmen mot øst og slutter med å ramme Murmansk ved Nordishavet.
Golfstrømmen drives ikke kun av vestavindene, men også av at en kald, mettet dyphavsstrøm fører betydelige mengder polvann fra Arktis sørover til Sydatlanteren. Det skaper plass for at varmt overflatevann kan strømme mot nord.
Havstrømmenes styrke oppgis i Sverdrup (Sv), oppkalt etter den norske oseanografen og meteorologen Harald Ulrik Sverdrup. 1 Sv tilsvarer en havstrøm på 1 million kubikkmeter vann pr. sekund. Til sammenligning er total avrenning fra alle verdens elver på ca. 1,2 Sv. På det meste har Golfstrøm-systemet en styrke på 40 Sv. Dette skjer utenfor Cape Hatteras på USAs østkyst. Her transporterer Golfstrømmen ca. 50 tusen ganger mer varme enn det totale energiforbruket i Norge. Når Golfstrømmen passerer Færøyene, er styrken redusert til 8,5 Sv.
Frigjøreren San Martins orden
Frigjøreren San Martins orden (spansk:Orden del Libertador San Martín) er en argentinsk orden. Den ble innstiftet 17. august 1943 og er oppkalt etter nasjonalhelten José de San Martín. Frigjøreren San Martins orden er Argentinas høyeste utmerkelse. Presidenten er ordenens stormester.
Golfstrømmen
Daglig frakter Golfstrømmen like mye varme til Europa som verdens forbruk av kull i ti år. Golfstrømmen kan øke den daglige distansen et skip tilbakelegger med opp til 210 km.
Golfstrømmen har lenge fått æren for at gjennomsnittstemperaturen i Norge er 5–10 ℃ høyere enn andre steder på samme breddegrad, men klimamodeller utarbeidet av en forskergruppe ved Bjerknessenteret for klimaforskning viser at det ikke finnes noen entydig sammenheng mellom styrken på Golfstrømmen og klimaet i Norge. I stedet viser modellene at de overveiende sørvestlige vindene har mer å si enn før antatt. Rocky Mountains skal ha en nøkkelrolle ved å styre vestlige vinder sørover hvor luftmassene absorberer varme og fuktighet før de blåser videre mot nordøst. Likevel er Golfstrømmen delaktig i oppvarmingen av Norge, og en av grunnene til dens effektivitet er at den er ustabil – nærmest kaotisk – at den bruker opp til ti ganger så lang tid langs kysten enn den ellers ville gjort, og derfor rekker å avgi mye varme til atmosfæren og de framherskende vestavindene.
Sterkest er Golfstrømmen utenfor New York, der det passerer 30 millioner m³ vann hvert sekund. En tredjedel av dette er fortsatt med når strømmen passerer utenfor Bergen. I senere år har det vært oppslag selv i anerkjente medier som The Guardian om at Golfstrømmen kommer til å stanse og slutte å avgi varme i Norskehavet. Ingenting tyder på at dette stemmer. Golfstrømmen måles hver time med strømmålere ved eggakanten langs Svinøysnittet ved Stad. Det er store sesongvariasjoner, vanligvis kraftig strøm om vinteren og svakere om sommeren. Målingene langs Svinøysnittet viser at strøm og temperatur har holdt seg stabile de siste 25 årene, selv om Golfstrømmen ble noe varmere fra 1995 til 2005, etterfulgt av nedkjøling, særlig etter 2015, slik at den nå er tilbake på 1995-temperaturen.
Tilsvarende strøm i Stillehavet
I Stillehavet finnes en tilsvarende havstrøm, Kuroshiostrømmen, som fører varmt vann fra Sørkinahavet via Japan til Alaska og Canada. Den er drevet av kaldt bunnvann som strømmer mot sør.
Frigjøreren San Martins orden
Inndeling
Frigjøreren San Martins orden er inndelt i seks grader:
Insignier
Ordenstegnet for Frigjøreren San Martins orden består av en stjerne med stråler i ulike lengder. Motivet er hentet fra de første myntene som ble slått i Argentina etter frigjøringen i 1813 og viser solen som også pryder Argentinas flagg. San Martins portrett er plassert på en medaljong i midten av stjernen. Medaljongen er omgitt av en hvitkantet blå bord der det står skrevet «LIBERTADOR SAN MARTIN». Baksiden av ordenstegnet er prydet av Argentinas riksvåpen. Ordenstegnet er opphengt i båndet med et ledd bestående av en krans i gull. Når ordenen tildeles for militære fortjenester, prydes ordenstegnet av sverd plassert i kransen.
Ordensstjernen er som ordenstegnet, men større.
Ordenskjedet har består av ledd med sol og laurbærkranser. Ordenstegnet er opphengt i kjedet i et ledd som består av en andeskondor med utspente vinger.
Ordensbåndet er lyst blått med hvite kanter. Lyst blått og hvitt er fargene i Argentinas flagg.
Tildeling
Frigjøreren San Martins orden kan tildeles for både sivile og militære fortjenester. Den tildeles utenlandske borgere. Ordenens høyeste grad, kjede, tildeles fremmede lands statsoverhoder. Tildeling skjer etter mottakerens rang, slik at jo høyere en person rangerer, desto høyere ordensgrad tildeles.
Norske innehavere
Kong Olav V var innehaver av storkors av Frigjøreren San Martins orden.
Hopen (Vågan)
Hopen er en fjordarm av Vestfjorden på sørøstsiden av Austvågøya i Vågan kommune i Lofoten som strekker seg 3,6 kilometer i nordlig retning fra innløpet mellom Storøya i vest og Hopsodden i øst. Den indre 1,1 kilometer av fjorden, mellom Kalleveien og E10, heter Hopspollen og har kun forbindelse ut gjennom et rør under veien.
Kommunal vei langs østsiden til grenden Hopen og langs vestsiden til Kalle hvor det blant annet er en campingplass.
Karusellmusikk
Karusellmusikk er et album av Jo Nesbø, frontfigur i gruppen Di derre. Albumet ble utgitt i 2001. Det gjennomgående temaet i sangtekstene er reising. Nesbø ble inspirert til å lage et prosjekt på dette temaet da han var på turné med Di derre noen år tidligere. Menneskers rotløshet og lengsel etter å være underveis blir skildret, og hver tekst representerer en novelle fra hans senere utgitte novellesamling med samme navn som platen. Nesbø ga oss med denne platen radiohiten «Håp», som er en sang om kjærlighetssorg.
Arms Trade Treaty
Opphav
Etter et forslag opprinnelig lagt frem i 2003 av en gruppe Nobels fredsprisvinnere ledet av Óscar Arias Sánchez, ble konseptet først tatt opp i FN i desember 2006 da FNs generalforsamling vedtok resolusjon 61/89 “Towards an Arms Trade Treaty: establishing common international standards for the import, export and transfer of conventional arms”.
Utvikling
Resolusjon 61/89 ba FNs generalsekretær om å innhente synspunkter fra medlemsstatene om muligheten for, eventuelt omfang av og mulige utkast til parametere for en helhetlig, juridisk bindende avtale, for å etablere felles internasjonale standarder for import, eksport og overføring av konvensjonelle våpen, og å sende inn en rapport om emnet til Generalforsamlingen på sitt sekstiandre sesjon. 94 stater sendte inn sine synspunkter, som er nedfelt i 2007-rapporten A/62/278.
Støtte fra medlemsstatene
24 land avsto fra å stemme, inkludert: Bahrain, Hviterussland, Kina, Egypt, India, Iran, Irak, Israel, Kuwait, Laos, Libya, Marshalløyene, Nepal, Oman, Pakistan, Qatar, Russland, Saudi-Arabia, Sudan, Syria, De forente arabiske emirater, Venezuela, Jemen, Zimbabwe.
Som svar på prosessuelle spørsmål som ikke ble løst før det endelige utkastet til resolusjon, sa Storbritannia at målet med initiativet var å starte en diskusjon om muligheten for og utkast til parametre for en ATT, og at disse "agnostiske" statene vil ha en klar mulighet å engasjere seg i prosessen. Etter avstemningen, indikerte Algerie at innsatsen må få bred støtte fra stater og være basert på prinsippene i FN-pakten.
Gruppe av statlige eksperter
Resolusjon 61/89 ba også generalsekretæren om å etablere en gruppe av statlige eksperter, på grunnlag av en jamn geografisk fordeling, for å produsere en mulighetsstudie til FNs Generalforsamling på sin sekstitredje sesjon. 28. september 2007 oppnevnte generalsekretæren en slik gruppe med representanter fra følgende 28 land: Algerie, Argentina, Australia, Brasil, Kina, Colombia, Costa Rica, Cuba, Egypt, Finland, Frankrike, Tyskland, India, Indonesia, Italia, Japan, Kenya, Mexico, Nigeria, Pakistan, Romania, Russland, Sør-Afrika, Spania, Sveits, Ukraina, Storbritannia, og USA. Gruppen møttes tre ganger i 2008, og den endelige rapporten har nå blitt offentliggjort.
USA endret sin tidligere posisjon
USAs holdning til ATT-prosessen ble endret etter presidentskiftet i 2009. Obama-administrasjonen kunngjorde i en uttalelse gitt av Hillary Clinton og State Department oktober 14. 2009, at de omgjorde innstillingen fra tidligere president George W. Bush sin administrasjon, som hadde motsatt seg en ATT-avtale med den begrunnelse at nasjonal kontroll med våpenhandel var bedre. Denne posisjonsendringen av USA, verdens største våpeneksportør med en årlig handel i konvensjonelle våpen på $ 55.000.000.000 (40 prosent av den globale våpenhandel), var et stort gjennombrudd i lanseringen av formelle forhandlinger i FN for å begynne å utarbeide rammeverket for en Arms Trade Treaty.
Hvordan kan en Arms Trade Treaty se ut?
Internasjonale ikke-statlige organisasjoner og menneskerettighetsorganisasjoner som Amnesty, Oxfam og International Action Network on Small Arms (som leder Control Arms Campaign) har utviklet analyse på hva en effektiv Arms Trade Treaty kan se ut.
Smutthull vil bli minimert dersom en avtale inkluderer:
En avtale må være gjennomførbar og mulig å håndheve. Den må:
Den må inneholde et omfattende rammeverk for internasjonalt samarbeid og bistand.
Brevhode
Et brevhode er starten på et formelt brev på papir. Det finnes klare regler for hvordan et brevhode skal settes opp.
Arms Trade Treaty
Hvordan kan en Arms Trade Treaty se ut?
Frivillige organisasjoner har også tatt til orde for at en Arms Trade Treaty må forsterke eksisterende ansvar for å hjelpe overlevende etter væpnet vold, samt identifisere nye muligheter for å hindre lidelse og behandle traumer. Andre organisasjoner har innvendt bekymringer om at avtalen bryter menneskets rett til selvforsvar, og kan krenke våpenrettighetene til borgere av land som USA, og ellers begrense nasjonal suveenitet. ,
Brevhode
Brevhodet skal øverst i venstre hjørne inneholde navn og adresse på sender, eventuelt med tittel om det er relevant for saken. Det inneholder også ofte firmalogo, organisasjonsnavn, organisasjonsnummer og ev. kontaktinformasjon.
Arms Trade Treaty
Fremgang
I 2009 vedtok FNs medlemsland, ledet av Storbritannia og de opprinnelige medforfattere bak resolusjon 61/89, inkludert Australia, å forhandle frem en Arms Trade Treaty (ATT). Det ble da skrevet at dette burde bli "en juridisk bindende avtale med høyest mulig felles internasjonale standarder for overføring av konvensjonelle våpen". Avtalen skal forhandles i en serie forberedende komiteer som fører opp til en forhandlingskonferanse i 2012. Etter insistering fra USA, må forhandlingskonferansen oppnå enighet om avtaleteksten ved konsensus, noe som har sådd tvil om hvorvidt FNs medlemsland vil kunne utvikle en tekst som er sterk nok til å være særlig effektiv.
Brevhode
Tittel, navn og adresse til mottaker bør plasseres nedenfor senderens kontaktopplysninger, litt innrykket fra venstre kant, og slik at det er synlig gjennom vinduet i en vanlig vinduskonvolutt.
Arms Trade Treaty
Norges rolle
Det norsk Utenriksdepartementet har flere ganger uttalt seg positiv til en Arms Trade Treaty. Blant annet har utenriksminister Jonas Gahr Støre erklært i en pressemelding 30. oktober 2009 at "et effektivt og robust rammeverk for regulering av handel med konvensjonelle våpen, er en viktig brikke i innsatsen mot væpnet vold". Tidligere har Norges Fredslag engasjert seg betydelig i ATT-forhandlingene og Norges bidrag til disse, mens det i dag er flere organisasjoner som følger feltet, særlig ForUM og Changemaker.
Brevhode
Den nederste linjen av mottakers adresse består av enten postnummer og poststed, eller land. På høyre side av arket på samme linjen skrives avsenders stedsnavn og dagens dato.
En linje godt nedenfor mottakers adresse bør benyttes til mottakers og senders referansekoder, eventuelt saksnummer. Linjen under denne bør inneholde en beskrivende overskrift om saken som brevet omhandler. Det er viktig at det er passe åpen plass mellom disse informasjonselementene, slik at det fremstår som oversiktlig og greit å finne hvert enkelt element.
Heterodonta
Heterodonta er en underklasse av muslinger (Bivalvia) og består av to infraordener. Gruppen består hovedsakelig av saltvannsmuslinger, men av de cirka 5 600 artene gruppen omfatter lever cirka 270 arter i ferskvann. Gruppen inkluderer såkalte clams, som er et amerikansk uttrykk for spiselige muslinger, ofte av typen sandskjell (Myidae), som regnes som en utsøkt delikatesse i Nord-Amerika, men er lite utnyttet i Norge. Heterodonta omfatter to infraklasser og én utdødd familie.
Inndeling
Inndelingen under følger WoRMS og er i henhold til Gofas (2009). Norske navn følger i hovedsak Artsdatabanken, men navn i parentes er kun uoffisielle beskrivelser.
Freopsis
Freopsis er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En middelsstor, bred og kraftig, svart trebukk med tallrike, lyse flekker. Antennene er rundt to tredjedeler så lange som kroppen. Pronotum har en kraftig tann nær bakkanten.
Hemnskjela
Hemnskjela er en øy i Hitra kommune i Trøndelag. Øya ligger like ved Sunde, og de to stedene var tidligere knyttet sammen ved hjelp av fergesambandet Sunde–Hemnskjel–Sandstad. I 1994 ble øya landfast både med fastlandet ved hjelp av Hemnskjelbrua, og med Hitra da Hitratunnelen åpnet.
Hemnskjela er 4,6 km² stor og har vel 100 innbyggere. Historisk har folketallet vært betydelig høyere og var på begynnelsen av 1900-tallet vel 250. Terrenget er fjell og myr.
Funn av gjenstander fra 12 000 år tilbake viser at øyas historie går tilbake til eldre steinalder. Funn av flintgjenstander viser at området var en del av Fosnakulturen.
For vel 1100 år siden gravde en rik mann ned «Hemnskjelskatten» som ble gjenfunnet i 1952. Funnet er et av de mest verdifulle samlinger av gull- og sølvsmykker som er funnet i Norge. En halsring av sølv veier 555 gram.
På øya finnes også flere tidligere anlegg fra andre verdenskrig. Fra 1941 fantes hovedkvarteret for hele Artillerie Gruppe Drontheim – West her, samt de to batteriene Heeres-Küsten-Batterie 21/975 Hevnskjöl – Süd og Heeres-Küsten-Batterie 23/975 Hevnskjöl – Nord. Befestningene var en del av den tyske Atlanterhavsvollen. På det meste huset øya mellom 600 og 800 tyske soldater, samt 100 russiske krigsfanger.
19. juli 1929 gikk den egyptiske lystyachten «Naz Perwer» på grunn på Ystholmen og sank i løpet av få minutter. Den egyptiske prinsen, prinsessen samt deres følge og båtens mannskap og tjenere og to norske loser, til sammen 39 personer, ble berget; bare en omkom, tømreren Hussein Al Dine som i dag ligger begravd på Rottem kirkegård. Skipet ble senere hevet og hugget opp.
Den 1. januar 2020 ble Hemnskjela sammen med andre deler av Snillfjord slått sammen med Hitra kommune.
Bendik Kaltenborn
Bendik Kaltenborn (født 1. september 1980 i Oslo) er en prisbelønt norsk illustratør, maler, tegneserieskaper og animatør. Han er særlig kjent gjennom sitt arbeid som illustratør og musikkvideoanimatør for elektronikaartisten Todd Terje, samt som illustratør for The New Yorker. Han har også illustrert barnebøker, samt laget illustrasjoner for bl.a. Hollywood Reporter og The New York Times. Tegneseriene hans er oversatt til Tysk, Fransk og Spansk.
For tegneseriealbumet Seks sultne menn (2006) ble Kaltenborn tildelt Sproingprisen for beste norske tegneserie. Boken Serier som vil deg vel (2009), som var et utvalg av hans kortere serier, ble belønnet med både Sproingprisen, Kulturdepartementets tegneseriepris, samt gull i Visuelt-konkurransen og gull i Årets vakreste bøker.
Utgivelser (utvalg)
Bendik Kaltenborn har også illustrert flere barnebøker og designet albumomslag for Todd Terje.
Norsk Sykepleierforbund
Norsk Sykepleierforbund (NSF) er en norsk fagorganisasjon for autoriserte sykepleiere, spesialsykepleiere, jordmødre, helsesykepleiere og sykepleierstudenter. Organisasjonen ble stiftet 24. september 1912 av Bergljot Larsson. Forbundet er Norges fjerde største fagforbund, med 120 000 medlemmer, og er det nest største forbundet i Unio.
NSF arbeider for medlemmenes interesser og rettigheter knyttet til blant annet lønn, arbeidstid, ansettelser og pensjon. I tillegg arbeides det for å sette sykepleiefaget, sykepleierutdanningen og sykepleiernes funksjon på dagsordenen.
Norsk Sykepleierforbund har 11 fylkeskontor og hovedkontoret i Oslo. Forbundet organiserer også 35 faggrupper. Norsk Sykepleierforbund avholder landsmøte hvert fjerde år. Mellom landsmøtene er det Forbundsstyret som er organisasjonens øverste myndighet.
For perioden 2019-2023 er Lill Sverresdatter Larsen leder. Silje Naustvik og Kai Øivind Brenden er henholdsvis nestleder og 2. nestleder.
NSFs ledelse
Rune Hallingstad er generalsekretær i Norsk Sykepleierforbund siden 1. mars 2022. Han tok over etter Olaug Flø Brekke som hadde vært generalsekretær siden sommeren 2012.
Õ
Õ eller õ er en modifisert bokstav i det latinske alfabetet, og består av bokstaven O med en tilde.
Skoltesamisk
På skoltesamisk er Õ den 25. bokstaven i alfabetet, mellom O og P. Den representerer en halvtrang, midtre vokal [ɘ], som minner om den samme lyden som Õ representerer på estisk.
Estisk
På estisk er Õ den 27. bokstaven i alfabetet, og står mellom W og Ä. Den representerer lyden []. Tidligere ble den skrevet Ö, men tidlig i det 19. århundre innførte Otto Wilhelm Masing Õ for å unngå forvirring mellom flere homografer.
I uformelle sammenhenger som SMS-meldinger og når man bruker et tastatur hvor det ikke er mulig å skrive Õ brukes estere ofte 6 for å angi bokstaven.
Portugisisk
På portugisisk angir Õ lyden eller. Den regnes ikke som en egen bokstav, men en modifisert O.
Vietnamesisk
På vietnamesisk angir Õ lyden eller, en stigende tone med glottalt brudd fulgt av videre stigning. Man finner også tegnene Ỗ og Ỡ.
Bruk på internett
I HTML skrives den &Otilde; for Õ og &otilde; for õ.
På grunn av problemer med tegnkoding ser man på mange ungarskspråklige sider at Õ er satt inn for Ő, O med dobbel akutt aksent. Dette skjer fordi tegnene deler kode i ISO 8859-1 og 8859-2 samt i Windows-1252 og Windows-1250. Problemet oppstår når den som lager siden ikke passer på å angi at det skal kodes for ungarsk. Õ eksisterer ikke i det ungarske alfabetet.
Guido Kratschmer
Guido Kratschmer (født 10. januar 1953 er en tidligere tysk friidrettsutøver som på 1970- og 80-tallet tilhørte verdenseliten i tikamp. Han opplevde karrierens høydepunkt under OL 1976 i Montréal der han tok sølv med et resultat på 8411 poeng og følgende enkeltresultater: 10,66 s – 7,39 m – 14,74 m – 2,03 m – 48,19 s – 14,58 s – 45,70 m – 4,60 m – 66,32 m – 4.29,1 m).
I juni 1980 satte Kratschmer verdensrekord med 8649 poeng. Han var nevnt blant gullfavorittene foran tikampen under OL i Moskva, men han fikk ikke delta på grunn av de vestlige nasjonenes boikott av lekene.
Mandela
Mandela er familienavnet til den sørafikanske politikeren og antiapartheid-aktivisten Nelson Mandela. Navnet kan imidlertid også vise til
Det kan også vise til byen Port Elizabeth, som ligger inne i Nelson Mandela storbykommune.
Kings Biscuit Flower Hour Presents
Kings Biscuit Flower Hour Presents er en samleplate med Robert Gordon, utgitt i 1996.
Sebastián Henao
Sebastián Henao (født 5. august 1993) er en colombiansk profesjonell landeveissyklist. Han ble profesjonell i 2014.
Black Slacks
Black Slacks er en samleplate med Robert Gordon, utgitt i 1994.
Anoplomerus
Utseende
Middelsstore, avlange, lyst rødbrunlige trebukker med hvite flekker på dekkvingene. Antennene er en del lengre enn kroppen hos hannene. Pronotum er ovalt sett ovenfra. Dekkvingene er parallellsidige med avrundet rettvinklede "skuldre".
Utbredelse
Slekten er vidt utbredt i Sør-Amerika.
Appalachian State University
Appalachian State University er et delstatsuniversitet i Boone i delstaten Nord-Carolina i USA. Det ble grunnlagt i 1899. Undervisning gis opp til mastergrad.
ASU har (2006) skolepenger på US$ 4 187, og drøye 15 000 studenter. Fagkretsen omfatter humaniorafag (arts), samfunnsvitenskapelige fag, lærerutdanning og sykepleieutdanning.
Lærerutdanningen gis ved Reich College of Education, og økonomiutdanningen ved Walker College of Business.
Kellogg Institute ved ASU er USAs eldste forskningsinstitusjon for utdanning av spesiallærere.
Halfdan Sundt
Halfdan Sundt (født 12. august 1873 i Farsund, død 18. januar 1951 i Stavern) var en norsk lege og kirurg som blant annet var president i legeforeningen.
Bakgrunn
Halfdan Sundt var sønn av Peter Ingvart Sundt (1841–1917) og Anna Christiane Salvesen (1844–1906). Faren var konsul i Farsund og av Sundt (slekt). Hans trillingbrødre var juristene Vigleik Trygve Sundt (1873–1948) og Bjarne Sundt (1873–1906).
Han var opprinnelig fra Farsund der han etter middelskole gikk i snekkerlære sammen med trillingbrødrene Vigleik Trygve Sundt (1873–1948) og Bjarne Sundt (1873–1906), som fulgte med ham til Kristiania katedralskole der alle tre tok examen artium 1892 med haud illaud, men hvorefter de gikk videre og fikk en examen philosophicum i 1893 med laud.
Søsteren Ingrid Sundt (1879–1939) ble gift med arkitekten Christian von Munthe af Morgenstierne (1880–1967) av slekten Munthe af Morgenstierne.
Karriere
Mens brødrene ble jurister, tok Halfdan en cand.med. i 1900 og ble amanuensis hos en distriktslege i Ytre Romsdal, før han i 1902 returnerte til Kristiania og ble kandidat ved byens kommunale sykehus ett års tid, etterfulgt av ett år som lege i Gol og Hemsedal og engasjement som jernbanelege hos Norges Statsbaner på Bergensbanen. Etter å også ha vært ved sykehus i Kristiania og Bergen, for han i 1908 til Vadsø for å være ved Finnmarks sykehus og andre lokale behov.
Ekteskap. Halfdan Sundt giftet seg i 1903 med lærerinnen Rebekka Heitmann (1876–1966) fra Bergen.
Fra 1911 til 1943 jobbet han som sjefskirurg ved Kysthospitalet i Stavern der han etterfulgte Dr. Sinding-Larsen, og fra 1920 var lege ved byens forsorgsvesen og ved Det nasjonale gamlehjem for sjøfolk i Stavern. Han satt i Stavern bystyre fra 1914 til 1922.
I 1920 mottok han en dr.med. (medisinsk doktorgrad) på en avhandling om hoftesykdommen Calvé-Legg-Perthes sykdom som rammer barn.
Fra 1930 var han lege ved Trudvang hjem for tuberkulosetruede barn utenfor Larvik. Sundt var formann i Den norske legeforening fra 1933 til 1934 og fra 1937 til 1945 ledet han Nationalforeningen mot tuberkulose. I 1938 ble han innvalgt i Det Norske Videnskaps-Akademi og i 1946 mottok han St. Olavs Orden og fikk en statue oppført i sykehusets park.
Markus Moe
Markus Moe (født 30. november 1989) er en norsk langrennsløper. Han har fra 2005 markert seg som en lovende juniorløper nasjonalt og internasjonalt både i klassisk og fri stil. Markus Moe er oppvokst på Tjøme i Vestfold, og han er tilknyttet Oseberg skilag i Tønsberg. Han begynte på toppidrettslinja ved Hovden videregående skole i Setesdal i Aust-Agder høsten 2005. Han tok gull i stafetten og sølv i jaktstarten i junior-VM i rulleski i Kroatia sommeren 2007.
Red Hot 1977–1981
Red Hot 1977–1981 er en samleplate med Robert Gordon, utgitt i 1995.
Alessandro Juliani
Alessandro Juliani (født 3. april 1978) er en canadisk skuespiller og sanger. Han er mest kjent for sin rolle som "Tactical Officer Lieutenant Felix Gaeta" i science fiction-serien Battlestar Galactica.
Tidlig liv og familie
Han er sønnen til produsent, skuespiller og forfatter John Juliani.
Utdannelse
Han har gått på McGill University i Montréal, det han fikk en Bachelor of Music i vokal/opera/sang. I sin tid ved McGill's Faculty of Music, var Juliani kjent for sin fine baryton-stemme, noe som gjorde at han lett fikk arbeid i profesjonelle kor, det mest kjente var Montreal's Christ Church Cathedral (Montreal).
Skuespillerkarrière
Juliani har bidratt med stemme til flere tegnefilmer og anime, inklusive Ranma 1/2, X-Men Evolution og to av Bionicle-filmene.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Juliani spilte rollen som "Tactical Officer Lieutenant Felix Gaeta". Miniserien ble etter hvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og Juliani var med i alle fire sesongene.
Utvalgt filmografi
Listene under er ikke komplett, se Internet Movie Database – Alessandro Juliani
Trivia
Han har spilt sammen med Richard Dean Anderson i to ulike serier, MacGyver og Stargate SG-1
Aappilattoq (Avannaata)
Aappilattoq er ei bygd i Avannaata kommune, nordøst på Grønland. Bygda hadde 150 innbyggere i 2018.
De fleste i Aappilattoq livnærer seg av fangst og fiske. I bygda finnes det blant annet en stor butikk (KNI), en kiosk, en fiskefabrikk, et elverk, et vannverk og en skole. Alle institusjoner har moderne fasiliteter som internett, e-post, telefaks og mobiltelefoni. Bygda ligger 25-30 km fra Upernavik, så dersom man på vinterstid mangler varer kan man skaffe forsyninger herfra, med helikopter, snøscooter eller hundeslede.
Bygdas skole heter Paviap atuarfik. Denne har 37 elever, en utdannet lærer og 5 timelærere.
Buvika/Ilhaugen
Buvika/Ilhaugen er et tettsted i Skaun kommune i Trøndelag. Tettstedet har innbyggere per 1. januar, og består av boligfeltene Brekka, Havenget, Ilhaugen og Buvika som ligger omtrent åtte kilometer øst for kommunesenteret Børsa.
Sigfrid av Stavanger
Biskop Sigfrid (død 1358) var biskop i Stavanger i 1351–1352 og biskop i Oslo i 1352–1358.
Sigfrid kom fra Linköping i Sverige. Han brukte initialene S.O.P., som kan vise til at han var sønn av en Oluf eller et annet navn på O.
Sigfrid var pavelig pønitentiarius fra 1347.
Han ble utnevnt til biskop av pave Clemens VI i Villeneuve 31. mai 1351. Han var i Stavanger 21. august 1352. Han kan også ha vært i Stavanger 1. juni 1352 da erkebiskop Olaf av Nidaros innkalte han til bispemøtet i Bergen i august samme år.
Arne Melsom
Arne Melsom (født 31. januar 1905 i Stavern, død 8. mars 2002) var en norsk cellist, en av landets ypperste i sin tid og 2. solocellist side om side med Karl Andersen i Oslo Filharmoniske Orkester (1931–70).
Som ungdom spilte han ofte med den kjente pianisten og organisten Åge Myklegård. I Oslo studerte han cello med filharmonikerne Otto Buschmann og Alexander Schuster før han reiste til  Leipzig hvor han studerte  med professor Julius Klengel. Hans offentlige solodebut fant sted i Universitetets Aula i 1926. Som kammermusiker var han svært ettertraktet, og han var medlem av Arve Arvesens trio, Oslo Kammertrio og Oslo Strykekvartett. Som solist spilte han blant annet Johan Svendsen cellokonsert D-dur.
I ett år (1951 – 1952) var han solocellist i Bergen Filharmoniske Orkester med permisjon fra Oslo Filharmoniske Orkester hvor han fortsatte til oppnådd pensjonsalder i 1970. Orkestrets cellogruppe var på bare 6 musikere, men gruppen var utpreget homogen. De seks cellistene var Karl Andersen, Arne Melsom, Sverre Krøvel, Hans Balchen, Arne Novang og Levi Hindar.
Live Fast, Love Hard
Live Fast, Love Hard er et konsertalbum med Robert Gordon, utgitt i 2009.
Dedan Kimathi
Han var en av de viktigste lederne for Mau Mau-opprøret, som kjempet for Kenyas selvstendighet, men ble beseiret militært. Den britiske koloniadministrasjonen og afrikanere lojale mot britene regnet Kmiathi i samtida som en terrorist, mens mange ikke-lojale afrikanere regnet han som en frihetskjemper, opprørerne ga ham tittelen feltmarskalk. Også i dag ser mange kenyanere på Kimathi som en nasjonalhelt.
Jentekveld
Jentekveld er et musikkalbum med Celine, utgitt den 28. juni 2010. Albumet lå 7 uker på VG-lista og endte med 14.-plass som beste plassering.
Norea Mediemisjon
Norea Mediemisjon er en misjonsorganisasjon eid av Norsk Luthersk Misjonssamband (NLM). Den ble startet i 1956, under navnet Norea Radio. Norea Mediemisjon bruker radio, TV, internett og mobiltelefon til å formidle evangeliet og kristne verdier og er involvert i mediearbeid på over 35 språk. Egne produksjoner sendes på lokalradioer over hele Norge og på organisasjonens nettradio.
Hovedkontoret ligger i Kristiansand.
Gojko Cimirot
Landslaget
4. september 2014 fikk han sin første landskamp for mot Liechtenstein.
Amøbeinfeksjon
Amøbeinfeksjon er en infeksjon i tykktarmen som dannes av en protozo som heter Entamoeba histolytica. Denne infeksjonen kan forkomme over hele verden, men er vanligst i tropiske og subtropiske områder.
De fleste som får denne infeksjonen blir smittet gjennom mat og drikke.
Ryszard Zub
Ryszard Zub (født 24. mars 1934 i Gologory i Ukraina, død 11. januar 2015 i Padova) var en polsk fekter som deltok i de olympiske leker 1956 i Melbourne, 1960 i Roma og 1964 i Tokyo.
Zub vant en olympisk sølvmedalje i fekting under Sommer-OL 1956 i Melbourne. Han var med på det polske laget som kom på andreplass i lagkonkurransen i sabel bak Ungarn. De andre på laget Jerzy Pawłowski, Zygmunt Pawlas, Marian Kuszewski, Wojciech Zabłocki og Andrzej Piątkowski.
Han vant ytterligere to olympiske medaljer i lagkonkurrane i sabel, sølv i OL-1960 i Roma og bronse i OL-1964 i Tokyo.
Fylkesvei 889
Fylkesvei 889 (Fv889) går mellom Smørfjord i Porsanger og Havøysund i Måsøy. Veien passerer bygdene Kokelv, Selkop, Lillefjord, Latter, Slåtten, Snefjord, Krokelv og Bakfjord
Historie
1. november 1975 ble strekningen Kokelv-Snefjord åpnet.
I perioden 1975 til 1988 ble strekningen Snefjord-Havøysund betjent av bilferge. Fergen anløp stedet Skavvika i Snefjord.
Vindusfelle
Vindusfelle er et stort gjennomsiktig vindu, brukt som en felle for å fange flygende insekter. Vinduet kan være av glass, plast eller pleksiglass, og plassert i en ramme. Et vindu fra et bolighus fungerer utmerket.
Prinsippet er at insektet flyr seg på vindusruten og faller ned i en renne (takrenne) som er festet langs kanten nederst. Den er fylt med et flytende middel som både dreper og konserverer dyret. Fellen kan stå noen uker mellom hver tømming. Vindusfellen bør plasseres der insektene flyr. Ofte er det langs skogskanter og lignende.
En vanlig brukt konserveringsvæske er
Særlig tovinger, vepser og biller er dyregrupper som flyr inn i fellen.
Fylkesvei 889
Historie
Havøysundbrua mellom Havøysund og fastlandet stod ferdig i 1986.
Strekningen Snefjord-Havøysund ble offisielt åpnet for ferdsel av kong Olav V 18. august 1988.
Før 1. januar 2010 hadde veien status som riksvei. Etter at regionsreformen trådte i kraft har den status som fylkesvei.
2019 ble de tidligere fylkesvei 155 (Finnmark) og fylkesvei 162 (Finnmark) armer av veien.
Nasjonal turistvei
Strekningen mellom Kokelv i Hammerfest og Havøysund i Måsøy har status som nasjonal turistvei Havøysund. Turistveien er 66 km lang.
Statlig investeringsfond
Et statlig investeringsfond (engelsk: sovereign wealth fund) er et nasjonalt, statseid fond med investeringer i aksjer, obligasjoner, fast eiendom eller andre finansielle objekter. Statens pensjonsfond, som eies av den norske stat og forvaltes av Norges Bank, er det største statlige investeringsfondet i verden.
Statlige investeringsfond administrerer et lands nasjonale sparemidler ved å investere i markedet. Disse fondsmidlene stammer ofte fra et lands passive valutareserver, gullbestand og spesielle trekkrettigheter, samt andre nasjonale aktiva som pensjonsinvesteringer, oljefond eller andre industrielle eller finansielle beholdninger. Dette er aktiva som normalt (men ikke alltid) holdes i innenlandske reservevalutaer, som f.eks. dollar, euro eller yen.
Det har vært gjort forsøk på å skille mellom statlige fond og valutareserver holdt av sentralbanker. Førstnevnte fokuserer ofte på å maksimere den langsiktige avkastningen, mens sistnevnte dreier seg mer om valutastabilisering og likviditetsforvaltning. Denne distinksjonen er nokså dekkende, men tar ikke hensyn til alle faktorer. Verdens mange sentralbanker har i de senere år vært i besittelse av reserver som kraftig overgår landenes kapitalbehov. De fleste har også diversifisert seg mot andre aktiva, stort sett av det langsiktige slaget.
Historie
Mesteparten av de statlige investeringsfondenes midler kommer fra oppsamlede valutareserver. Disse ble tidligere holdt kun i gull, som offisiell gullbeholdning. Senere, under Bretton Woods-systemet, låste USA dollaren til gull, og tillot konvertering av dollar til gull. Dette gjorde at dollaren umiddelbart ble «god som gull». USA droppet senere gullstandarden, men dollaren har fortsatt å fungere som en relativt stabil fiatvaluta, og er fortsatt den mest signifikante reservevalutaen. På 1990-tallet og tidlig 2000-tallet, begynte sentralbanker å holde større mengder aktiva i et stort antall valutaer. Størrelsen på disse investeringene har økt, og det har blitt mer vanlig å investere i utradisjonelle verdipapirer.
Formål
Fondene dannes vanligvis når myndigheter har budsjettoverskudd og har liten eller ingen gjeld til utlandet. Disse ekstra likvidene er ikke alltid mulig eller ønskelig å holde som penger eller bruke til konsum. Dette er spesielt tilfelle når et land avhenger av eksportråvarer som olje, kobber eller diamanter. De vanligste årsakene til dannelsen av slike fond er:
Det kanskje mest klassiske eksempelet på et statlig investeringsfond som har slike formål, er Statens Pensjonsfond – Utland.
Kritikk
Statlige investeringsfond har etterhvert fått mye oppmerksomhet og kritikk i offentlige debatter verden over. Årsakene til dette er mange:
Selvhjelp for innvandrere og flyktninger
Selvhjelp for innvandrere og flyktninger (SEIF) er en norsk landsdekkende organisasjon som ledes av Gerd Fleischer. Organisasjonen ble grunnlagt i 1986 og yter hjelp til innvandrere og flyktninger.
David (Donatello)
David og Golitat-fortellingen
Den bibelske fortellingen om David og Goliat står i Første Samuelsbok 17. Israelittene slåss mot filisterne, og deres største og fremste kriger og kjempe, Goliat, tilbød seg å møte israelittenes beste kriger i en tvekamp for å avgjøre striden. Ingen av de erfarne israelittiske soldatene er modige nok til å møte filstrenes kjempe inntil David, en ung gjetergutt som er for ung til å være soldat, aksepterer utfordringen. Saul, israelittenes leder og konge, tilbyr David sin rustning og våpen, men gutten avslår. Isteden går han mot fienden bevæpnet med en slynge og noen steiner. Han treffer Goliat i hodet med en stein som slår kjempen overende, og grep deretter Goliats sverd og hogde hodet av ham. Filisterne æret avtalen og israelittene er berget. Davids særlig styrke kommer i henhold til Bibelen fra Gud selv, og fortellingen illustrerer det godes triumf over det onde.
David i marmor
Donatello fikk først gang en bestilling på en statue av David i 1408. Bestillingen kom fra operai av katedralen i Firenze som ønsket å dekorere avstivningsmur til katedralens tribuner med 12 statuer av profetene. Nanni di Banco fikk samtidig bestillingen på å hogge ut en statue av profeten Jesaja i samme skala. En av statue ble løftet på plass i 1409, men det ble da oppdaget at de var for små for å være synlig fra bakken. Den ble tatt ned igjen og begge statuene vansmektes i verkstedet til operaen i flere år.
I 1416 beordret signoria (bystyre) av Firenze at David-statuen skulle bli sendt til deres Palazzo Vecchio. Åpenbart ble den unge David sett på som effektivt politisk symbol i tillegg til å være en religiøs helt. Donatello ble bedt om å gjøre en del justeringer på statuen, muligens for å gjøre ham mindre lik en profet, og en sokkel ble gjort med følgende inskripsjon: «PRO PATRIA FORTITER DIMICANTIBUS ETIAM ADVERSUS TERRIBILISSIMOS HOSTES DII PRAESTANT AUXILIUM» (Til den som kjemper tappert for fedrelandet gir gudene støtte selv mot de verste fiender).
Isaac Cuenca
Joan Isaac Cuenca López (født 27. april 1991 i Reus) er en spansk fotballspiller som spiller for den israelske klubben Hapoel Beer Sheva.
David (Donatello)
David i marmor
Marmorstatuen av David er Donatellos tidligste kjente bestilling av betydning, og det er et verk knyttet tett til tradisjonen. Det har få tegn på den nyskapende tilnærmingen til representasjon som kunstneren kom til å utvikle da han var blitt moden, skjønt selv om posisjoneringen av beina gir antydninger om contrapposto, står figuren i en elegant gotisk svai som åpenbart er avledet fra Lorenzo Ghiberti. Ansiktet er merkelig blankt, merkelig i den forstand at tilskuerne forventer naturalisme, men det er typisk for gotisk stil. David synes også bortimot uoppmerksom på skallen til hans beseirede fiende som ligger mellom beina hans. En del forskere har sett et element av personlighet, en form for kjepphøyhet, antydet av vridningen av torsoen og med plasseringen av hendene mot siden, særlig den venstre, men generelt er statuens effekt heller blandet.
Isaac Cuenca
Teknisk profil
Han spiller vanligvis ute på sidene, enten høyre eller venstre. Men som ungdomsspiller spilte han vanligvis som offensiv midtbanespiller, det var ikke før han spilte på U18-nivå at han lærte å spille ving. Det forklarer hans tendens til å drive inn mot sentrum av banen, spesielt når han bruker sin svakere fot.
David (Donatello)
David i bronse
Donatellos bronsestatue av David (ca 1445) er kjent for å være den første stående verk uten støtte støpt i bronse i renessansen, og den første frittstående mannlige nakenstatue som var blitt gjort siden antikken. Den avbilder den unge David med et gåtefullt smil, poserer med den ene foten på Goliats hode rett etter at kjempen er blitt drept. Ungdommen er stående og naken, bortsett fra en hatt kledd i laurbær og leggskinner, og holder henslengt i Goliats sverd som hviles mot marken.
Det er ikke bevart noen dokumenter som forteller om bestillingen eller produksjonen av bronsestatuen. Den tidligste sikre referansen er fra 1469 da det ble beskrevet som stående i midten av gårdsplassen til Palazzo Medici Riccardi i Firenze. Familien Medici ble forvist fra byen i 1494 og statuen ble flyttet til gårdsplassen av Palazzo della Signoria (hvor Donatellos marmorstatue av David allerede sto). Den ble flyttet til Palazzo Pitti på 1600-tallet, til Uffizi, et annet palass i Firenze, i 1777, og til sist i 1865 til Bargello-palasset (Palazzo del Bargello) hvor det fortsatt står den dag i dag.